**DREVONAAEXPORT s.r.o., M. M. Hodžu 1399/10, 960 01 Zvolen**

**SÚŤAŽNÉ PODKLADY**

**Nadlimitná zákazka**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov

(Tovary)

**Inteligentné inovácie priemyslu 4.0 vo výrobnej prevádzke DREVONAEXPORT s.r.o.**

Obsah

[A. Pokyny na vypracovanie a predkladanie ponúk 3](#_Toc536108059)

[A.1 Všeobecné informácie 3](#_Toc536108060)

[Predmet zákazky 3](#_Toc536108061)

[Rozdelenie predmetu zákazky 3](#_Toc536108062)

[Typ zmluvného vzťahu 3](#_Toc536108063)

[Zrušenie použitého postupu zadávania zákazky 3](#_Toc536108064)

[A.2 Vyhotovenie ponuky 4](#_Toc536108065)

[Príprava ponuky 4](#_Toc536108066)

[Jazyk ponuky 4](#_Toc536108067)

[Mena a ceny uvádzané v ponuke 4](#_Toc536108068)

[Obsah ponuky 4](#_Toc536108069)

[Náklady na ponuku 5](#_Toc536108070)

[A.3 Zábezpeka ponuky 5](#_Toc536108071)

[A.4 Komunikácia medzi verejným obstarávateľom, záujemcami a uchádzačmi 5](#_Toc536108072)

[Spôsob a forma komunikácie 5](#_Toc536108073)

[Vysvetľovanie informácií uvedených v súťažných podkladoch 6](#_Toc536108074)

[Obhliadka miesta realizácie predmetu zákazky 7](#_Toc536108075)

[A.5 Predkladanie ponuky 7](#_Toc536108076)

[Uchádzač oprávnený predložiť ponuku 7](#_Toc536108077)

[Predloženie ponuky 7](#_Toc536108078)

[Doplnenie, zmena a odvolanie ponuky 7](#_Toc536108079)

[B. Kritériá na vyhodnotenie ponúk a pravidlá ich uplatnenia 8](#_Toc536108080)

[C. Opis predmetu zákazky 9](#_Toc536108081)

[Podrobný opis predmetu zákazky: 9](#_Toc536108082)

[D. Návrh zmluvy 14](#_Toc536108083)

[E. Prílohy 21](#_Toc536108084)

# A. Pokyny na vypracovanie a predkladanie ponúk

Uchádzač vypracuje a predloží svoju ponuku v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ZVO), podľa pokynov verejného obstarávateľa uvedených vo výzve na predkladanie ponúk a v týchto súťažných podkladoch (ďalej aj spoločne súťažné podklady). V procese verejného obstarávania bude dodržiavať ZVO a podmienky stanovené v súťažných podkladoch.

## 

## A.1 Všeobecné informácie

**Identifikácia verejného obstarávateľa**

Názov organizácie: DREVONAEXPORT s.r.o.

Sídlo: M. M. Hodžu 1399/10,

960 01 Zvolen

IČO: 44966873

**Kontaktná osoba pre verejné obstarávanie**

Meno a priezvisko: Mgr. Matej Gál

Telefón: +421 910415291

E-mail: [matejgal26@gmail.com](mailto:matejgal26@gmail.com)

### Predmet zákazky

Predmet zákazky „Inteligentné inovácie priemyslu 4.0 vo výrobnej prevádzke DREVONAEXPORT s.r.o.“ je detailne opísaný v časti C. týchto súťažných podkladov.

### Rozdelenie predmetu zákazky

Predmet zákazky je rozdelený na časti:

Časť predmetu zákazky č. 1: Automatizované pracovisko I

Časť predmetu zákazky č. 2: Automatizované pracovisko II

Uchádzač môže predložiť ponuku na ľubovoľný počet častí.

### Typ zmluvného vzťahu

Verejný obstarávateľ v zmysle § 56 ods. 1 ZVO na základe výsledku zadávania zákazky uzatvorí na predmet zákazky kúpnu zmluvu podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len,, Obchodný zákonník“). Zmluva bude uzatvorená v listinnej podobe.

### 

### Zrušenie použitého postupu zadávania zákazky

Verejný obstarávateľ zruší použitý postup zadávania zákazky, ak:

**-** nedostal ani jednu ponuku;

**-** ani jedna z predložených ponúk nezodpovedá požiadavkám určeným v týchto súťažných podkladoch a uchádzač neuplatnil žiadosť o nápravu v lehote podľa § 136 ods. 3 Zákona o verejnom obstarávaní a nepodal námietky v lehote podľa § 138 ods. 5 Zákona o verejnom obstarávaní;

**-** jej zrušenie nariadil Úrad pre verejné obstarávanie.

Verejný obstarávateľ si vyhradzuje právo zrušiť použitý postup zadávania zákazky aj vtedy:

- ak sa zmenili okolnosti, za ktorých sa vyhlásilo verejné obstarávanie.

- ponuky prevyšujú predpokladanú hodnotu zákazky stanovenú verejným obstarávateľom.

Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný Predmet zákazky.

## A.2 Vyhotovenie ponuky

### Príprava ponuky

Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

Potvrdenia, doklady a iné dokumenty tvoriace ponuku, požadované v týchto súťažných podkladoch, musia byť v ponuke predložené ako scany originálov alebo ich osvedčených kópií, pokiaľ nie je určené inak.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

### 

### Jazyk ponuky

Ponuky, doklady a dokumenty vo verejnom obstarávaní sa predkladajú v štátnom jazyku (t.j. slovenskom jazyku). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Mena a ceny uvádzané v ponuke

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR) a vložená do systému JOSEPHINE. Uchádzač ocení všetky položky podľa Prílohy C.1 - Položkový rozpočet týchto súťažných podkladov, ktoré tvoria predmet zákazky opísaný v časti C - Opis predmetu zákazky týchto súťažných podkladov. Navrhovanú celkovú cenu uchádzača za predmet zákazky tvorí súčet celkových cien všetkých položiek podľa Prílohy C.1 – Položkový rozpočet týchto súťažných podkladov. Uchádzač musí v cene uviesť pre každú požadovanú položku aj jednotkovú cenu. Celkovú cenu za predmet zákazky uvedie uchádzač v Návrhu na plnenie kritérií na vyhodnotenie ponúk v Prílohe E.3 týchto súťažných podkladov. Navrhovaná celková cena predmetu zákazky musí obsahovať cenu, ktorá zohľadní požiadavky na predmet zákazky, ktoré sú uvedené v časti C - Opis predmetu zákazky týchto súťažných podkladov.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná cena bez DPH,
* sadzba DPH a výška DPH,
* navrhovaná cena vrátane DPH.

Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.

### 

### Obsah ponuky

Ponuka obsahuje:

1. List s identifikačnými údajmi uchádzača (v prípade skupiny dodávateľov identifikačné údaje za každého člena skupiny) minimálne s uvedením obchodného mena, adresy sídla alebo miesta jeho podnikania, IČO, DIČ, mena kontaktnej osoby, telefónneho čísla a elektronickej adresy. Uchádzač vyplní Prílohu E.1 – Identifikačné údaje uchádzača, alebo prílohu E.4 – Jednotný európsky dokument.
2. Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované vo výzve na predkladanie ponúk.
3. V prípade skupiny dodávateľov vystavené splnomocnenie pre jedného z členov skupiny (lídra skupiny), ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní a bude oprávnený konať v mene skupiny pre prípad prijatia ponuky, podpisu zmluvy a komunikácie v procese plnenia zmluvy. Splnomocnenie musí byť podpísané všetkými členmi skupiny alebo osobou/osobami oprávnenými konať v danej veci za každého člena skupiny.
4. Informácie o subdodávateľoch v rozsahu Prílohy E.2 – Informácie o subdodávateľoch.
5. Podpísaný a doplnený návrh zmluvy (Časť D – Návrh zmluvy), s uvedením ceny (časti predmetu) zákazky.
6. Podpísaný a doplnený návrh na plnenie kritérií určených verejným obstarávateľom na vyhodnotenie ponúk.
7. Detailná technická a cenová špecifikácia predmetu zákazky spracovaná podľa Prílohy C.1 (vyplnený Položkový rozpočet, doplnený uchádzačom o identifikáciu konkrétnych výrobkov ponúkaných uchádzačom). Táto detailná technická a cenová špecifikácia sa stane prílohou zmluvy uzavretej medzi verejným obstarávateľom a úspešným uchádzačom.

### Náklady na ponuku

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

## A.3 Zábezpeka ponuky

Zábezpeka sa nevyžaduje.

## A.4 Komunikácia medzi verejným obstarávateľom, záujemcami a uchádzačmi

### Spôsob a forma komunikácie

Komunikácia medzi verejným obstarávateľom a záujemcami, resp. uchádzačmi sa bude uskutočňovať v štátnom jazyku a spôsobom, ktorý zabezpečí úplnosť a obsah údajov uvedených v ponuke a v žiadosti o účasť a zaručí ochranu dôverných a osobných údajov uvedených v týchto dokumentoch.

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge

Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo **„ZAUJÍMA MA TO“** (v pravej hornej časti obrazovky).

Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v profile verejného obstarávateľa <https://www.uvo.gov.sk/> a v príslušnej časti zákazky v systéme JOSEPHINE.

### Vysvetľovanie informácií uvedených v súťažných podkladoch

V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, inej sprievodnej dokumentácie a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE v slovenskom jazyku.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170.

Za včas doručenú požiadavku záujemcu o vysvetlenie sa bude považovať požiadavka o vysvetlenie doručená najneskôr tri pracovné dni pred uplynutím lehoty na predkladanie ponúk prostredníctvom komunikačného rozhrania systému JOSEPHINE. Po tejto lehote záujemcovi nezaniká právo požiadať o vysvetlenie súťažných podkladov, ale verejný obstarávateľ mu negarantuje doručenie vysvetlenia v lehote určenej zákonom.

Verejný obstarávateľ bezodkladne poskytne vysvetlenie informácií potrebných na vypracovanie ponuky, na preukázanie splnenia podmienok účasti všetkým záujemcom, ktorí sú mu známi, najneskôr tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred a súčasne verejný obstarávateľ zverejní vysvetlenie v profile verejného obstarávateľa zriadenom v elektronickom úložisku na webovej stránke Úradu pre verejné obstarávanie vo forme linku na verejný portál systému JOSEPHINE.

### Obhliadka miesta realizácie predmetu zákazky

Obhliadka miesta realizácie zákazky sa **odporúča.** Informácie je možné získať a termín obhliadky je možné dohodnúť s kontaktnou osobou pre verejné obstarávanie. Výdavky spojené s obhliadkou miesta realizácie zákazky idú na ťarchu uchádzača.

## 

## A.5 Predkladanie ponuky

### Uchádzač oprávnený predložiť ponuku

Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne, alebo skupina fyzických osôb/právnických osôb vystupujúcich voči verejnému obstarávateľovi spoločne. Takáto skupina dodávateľov utvorená na realizáciu predmetu zákazky, ktorej ponuka bude prijatá verejným obstarávateľom, nemusí vytvoriť určitú právnu formu, musí však stanoviť lídra skupiny, ktorý bude oprávnený prijímať pokyny od verejného obstarávateľa za všetkých členov skupiny a konať v mene všetkých ostatných členov skupiny v procese plnenia zmluvy. Všetci členovia takejto skupiny dodávateľov utvorenej na realizáciu predmetu zákazky musia jednému z členov skupiny dodávateľov udeliť splnomocnenie konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov pre prípad prijatia ponuky, podpisu zmluvy a komunikácie v procese plnenia zmluvy.

### Predloženie ponuky

Každý uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní do systému JOSEPHINE, umiestnenom na webovej adrese https://josephine.proebiz.com/, v lehote na predkladanie ponúk.

Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi

a) v systému JOSEPHINE registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID)

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon je 3 pracovné dni a je potreba s touto dobou počítať pri vkladaní ponuky.

Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.

V kontexte ZVO § 49 bod 1a upozorňujeme uchádzačov na náležitosti predkladania ponúk elektronicky. Heslo súťaže: **„**Inteligentné inovácie priemyslu 4.0 vo výrobnej prevádzke DREVONAEXPORT s.r.o.“

Ponuky sa predkladajú elektronicky prostredníctvom systému JOSEPHINE (webová adresa systému je https:/josephine.proebiz.com), kde autentifikovaný uchádzač vkladá ponuku k danej zákazke.

Ponuka uchádzača predložená po uplynutí lehoty na predkladanie ponúk sa elektronicky neotvorí.

### 

### Doplnenie, zmena a odvolanie ponuky

Uchádzač môže predloženú ponuku dodatočne zmeniť alebo vziať späť do uplynutia lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# B. Kritériá na vyhodnotenie ponúk a pravidlá ich uplatnenia

Verejný obstarávateľ zvolil pre vyhodnotenie ponúk zadávanej zákazky postup na základe najnižšej ceny v € bez DPH. Úspešným uchádzačom sa stane ten uchádzač, ktorého platná ponuka bude mať najnižšiu cenu bez DPH. Uchádzač predloží svoj návrh na plnenie kritérií prostredníctvom IS Josephine.

Cena

Celková cena diela je stanovená ako súčet cien jednotlivých položiek Položkového rozpočtu, ktoré musia obsahovať celkové náklady spojené s plnením predmetu Zmluvy, najmä: náklady spojené s dodaním predmetu zákazky, jeho inštaláciou a uvedením do prevádzky, bankové náklady, ako aj všetky všeobecné riziká, záväzky, náklady na údržbu v záručnej dobe.

Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach súťažných podkladov a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú priamo vyňaté, v takej výške ako sú potrebné pre dodanie predmetu zákazky v súlade so Zmluvou.

Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene.

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR). Navrhovanú celkovú cenu uchádzača za predmet zákazky tvorí súčet celkových cien všetkých položiek. Uchádzač musí v cene uviesť pre každú požadovanú položku aj jednotkovú cenu. Celkovú cenu za predmet zákazky uvedie uchádzač v Návrhu na plnenie kritérií na vyhodnotenie ponúk. Navrhovaná celková cena predmetu zákazky musí obsahovať cenu, ktorá zohľadní požiadavky na predmet zákazky, ktoré sú uvedené v časti C - Opis predmetu zákazky týchto súťažných podkladov.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná cena bez DPH,
* sadzba DPH a výška DPH,
* navrhovaná cena vrátane DPH.

Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.

# C. Opis predmetu zákazky

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.

## Podrobný opis predmetu zákazky:

Predmet zákazky sa delí na časti:

Časť predmetu zákazky č. 1: Automatizované pracovisko I

Časť predmetu zákazky č. 2: Automatizované pracovisko II

Predmetom zákazky je Inteligentné inovácie priemyslu 4.0 vo výrobnej prevádzke DREVONAEXPORT s.r.o.. Realizácia predmetu zákazky pozostáva z:

* dodania tovaru podľa zmluvy
* záručnej doby v trvaní 2 roky od uvedenia do prevádzky
* vykonania odborných prehliadok a odborných skúšok (ak sú podľa osobitného predpisu požadované)

**Upozornenie:** Spoločnosť DREVONAEXPORT s.r.o. disponuje infraštruktúrou na stlačený vzduch a odsávanie s dostatočnou kapacitou pre prevádzku predmetu zákazky. Budovanie, resp. rozširovanie existujúcej infraštruktúry na stlačený vzduch a odsávanie nie je predmetom zákazky.

**Časť predmetu zákazky č. 1: Automatizované pracovisko I**

|  |  |  |  |
| --- | --- | --- | --- |
| **P. č.** | **Názov** | **Merná jednotka** | **Počet** |
| 1. | Sklad veľkoplošného materiálu - podľa špecifikácie | kus | 1 |
| 2. | Nárezové centrum plošného materiálu - podľa špecifikácie | kus | 1 |
| 3. | CNC s plochým pracovným stolom – NESTING - podľa špecifikácie | kus | 1 |

**Sklad veľkoplošného materiálu**

|  |  |
| --- | --- |
| **Požadované parametre** | **Hodnoty parametrov** |
| Minimálny počet paletových pozícií | 15 |
| Miesto pre navážanie paliet (balíkov platní) VZV | Áno |
| Miesto pre nakladanie platní do nárezového centra | Áno |
| Miesto pre nakladanie platní do CNC s plochým stolom (nesting) | Áno |
| Centrálne riadenie skladu vrátane softvérového prepojenia na zásobovanie | Áno |
| Plná kompatibilita s Nárezovým centrom (položka č. 2) a CNC s plochým pracovným stolom (položka č. 3) | Áno |
| Plná kompatibilita s existujúcim strojovým vybavením spoločnosti DREVONAEXPORT s.r.o.\* | Áno |

**Nárezové centrum plošného materiálu**

|  |  |
| --- | --- |
| **Požadované parametre** | **Hodnoty parametrov** |
| Dĺžka rezu | min. 4 300 mm |
| Presah pílového kotúča | min. 80 mm |
| Automatické nastavenie kotúča predrezu | Áno |
| Kapacita porezu | 30m3/24h |
| Dva spôsoby nakladania | Áno - a) po valčekových tratiach cez zdvižný stôl - balíky b) vákuovým nakladačom z chaotického skladu - po jednej platni |
| Otáčacie zariadenie pre hlavový rez | Áno |
| Optimalizačný program porezu pre zvýšenie výťaže | Áno |
| Odoberanie cez stoly so vzduchovým vankúšom | Áno |
| Etiketovacie zariadenie so zobrazením dielca | Áno |
| Prepojenie s ovládaním chaotického skladu | Áno |
| Plná kompatibilita so Skladom veľkoplošného materiálu s riadeným automatickým navážaním (položka č. 1) a CNC s plochým pracovným stolom (položka č. 3) | Áno |
| Plná kompatibilita s existujúcim strojovým vybavením spoločnosti DREVONAEXPORT s.r.o.\* | Áno |

**CNC s plochým pracovným stolom – NESTING**

|  |  |
| --- | --- |
| **Požadované parametre** | **Hodnoty parametrov** |
| Rozmer pracovného stola | min. 3 000 x 2 100 mm |
| Samostatné frézovacie vreteno s rozhraním pre pracovné agregáty | Áno |
| Samostatný agregát vŕtania a drážkovania | Áno |
| Predstohovací stôl | Áno |
| Tlačiareň štítkov | Áno |
| Automatické nasúvanie platní na pracovný stôl | Áno |
| Automatické vysúvanie platní z pracovného stola na odoberací pás | Áno |
| Automatické paletovanie dielcov | Áno |
| Optimalizačný program pre zvýšenie výťaže | Áno |
| Prepojenie s ovládaním chaotického skladu | Áno |
| Výmenník nástrojov a pracovných agregátov | min. 10 miestny |
| Možnosť použiť vákuové prísavky | Áno |
| Plná kompatibilita so Skladom veľkoplošného materiálu s riadeným automatickým navážaním (položka č. 1) a s Nárezovým centrom (položka č. 2) | Áno |
| Plná kompatibilita s existujúcim strojovým vybavením spoločnosti DREVONAEXPORT s.r.o.\* | Áno |

Časť predmetu zákazky č. 2: Automatizované pracovisko II

|  |  |  |  |
| --- | --- | --- | --- |
| **P. č.** | **Názov** | **Merná jednotka** | **Počet** |
| 1. | Olepovačka hrán - podľa špecifikácie | kus | 1 |
| 2. | Vratný dopravník dielcov – podľa špecifikácie | kus | 1 |

**Olepovačka hrán**

|  |  |
| --- | --- |
| **Požadované parametre** | **Hodnoty parametrov** |
| Hrúbka olepovaného dielca v rozsahu | min. 12-60mm |
| Hrúbka hranovacieho materiálu | rozsah min.0,3-3,0 mm |
| Posuv | rozsah min. 16 - 25m/min |
| Minimálna šírka vkladaného dielca | 55 mm |
| Rýchlosť posuvu pri opracovaní koncov (rožkovaní) | max. 25m/min. |
| Zásobník hrán v kotúčoch s automatickou výmenou a nasúvaním | min. 6 miestny |
| Presah hranovacej pásky | max. 10 mm |
| Automatická zmena profilov na všetkých pracovných agregátoch – min. 2 profily (rádiusy) a fázka bez potreby výmeny nástrojov ( profilové frézky vrch/spodok; tvarové frézovanie koncov; profilové cidliny) | Áno |
| Predtavná jednotka granulovaného lepidla EVA | Áno |
| Rýchlo-výmenné nanášacie jednotky lepidla | Áno |
| Automatické nastavenie pracovných agregátov z ovládacieho panelu | Áno |
| Možnosť uloženia jednotlivých programov (parametrov nastavenia) pre olepovanie v riadiacom počítači stroja | Áno |
| Mechanické a elektronické napojenie na vratný dopravník | Áno |
| Čítačka čiarových kódov prepojená s ovládaním nastavenia stroja | Áno |
| Plná kompatibilita s Vratným dopravníkom dielcov (Položka č. 2) | Áno |
| Plná kompatibilita s existujúcim strojovým vybavením spoločnosti DREVONAEXPORT s.r.o.\* | Áno |

**Vratný dopravník dielcov**

|  |  |
| --- | --- |
| **Požadované parametre** | **Hodnoty parametrov** |
| Robotické prekladanie dielcov olepovačka / vratný dopravník | Áno |
| Zdvižná plošina pre paletu s dielcami pred vstupom do olepovačky | Áno |
| Manipulačné stoly so vzduchovým vankúšom pre presun dielcov z palety do olepovačky | Áno |
| Softvérové prepojenie ovládania olepovačky s vratným dopravníkom | Áno |
| Obsluha uzla jedným pracovníkom | Áno |
| Plná kompatibilita s Olepovačkou hrán (Položka č. 1) | Áno |
| Plná kompatibilita s existujúcim strojovým vybavením spoločnosti DREVONAEXPORT s.r.o.\* | Áno |

\* Zoznam existujúceho strojového vybavenia spoločnosti DREVONAEXPORT s.r.o.:

|  |  |  |  |  |
| --- | --- | --- | --- | --- |
| **P.č.** | **Názov** | **Výrobca** | **Typové označenie** | **Rok výroby** |
| 1. | Píla | Holzma | HPL380 | 2013 |
| 2. | 2S olepovačka | Homag | KAL526 | 2017 |
| 3. | vŕtačka | Weeke | BST505 | 2017 |
| 4. | vŕtačka | Weeke | BHX560 | 2017 |
| 5. | CNC | Homag | BMG512 | 2015 |
| 6. | CNC | Homag | BMG512 | 2016 |
| 7. | 1S olepovačka | Homag | KAL370 | 2015 |

**Poznámka:** Plnou kompatibilitou sa rozumie schopnosť zariadenia čítať inštrukcie na obrábanie dielca z čiarového/QR kódu.

Cena za predmet zákazky zahŕňa:

* dopravu na miesto dodania
* inštaláciu
* uvedenie do prevádzky
* inštruktáž obsluhy v rozsahu minimálne 1 hodina
* manuál v slovenskom a anglickom jazyku (listinne aj elektronicky)**.**

Na základe opisu predmetu zákazky uchádzač vypracuje a vo svojej ponuke predloží:

1. Cenovú špecifikáciu predmetu zákazky v podobe doplneného Položkového rozpočtu. Verejný obstarávateľ požaduje, aby uchádzač predkladajúci ponuku doplnil aj hodnotu požadovaných parametrov vo vzťahu k ponúkanému zariadeniu.
2. Detailnú technickú špecifikáciu ponúkaných zariadení, vo forme katalógových listov, technických listov, manuálov, resp. iných dokumentov.

**Prílohy opisu predmetu zákazky:**

C.1 – Položkový rozpočet

# D. Návrh zmluvy

**KÚPNA ZMLUVA**

uzatváraná podľa § 409 a nasl. zákona č. 513/1991 Zb. Obchodného zákonníka a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

I.

Zmluvné strany

Predávajúci:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

(ďalej len „**Predávajúci**")

a

Kupujúci: DREVONAEXPORT s.r.o.

Sídlo: M. M. Hodžu 1399/10, 960 01 Zvolen

Zastúpený: Ing. Ivan Smolka

IČO: 44966873

Bankové spojenie:

Číslo účtu:

(ďalej len „**Kupujúci**")

ďalej aj spoločne ako „Zmluvné strany“.

**II.**

Úvodné ustanovenia

1. Predávajúci je úspešným uchádzačom vo verejnej súťaži **„** Inteligentné inovácie priemyslu 4.0 vo výrobnej prevádzke DREVONAEXPORT s.r.o. **“.**
2. Podkladom na uzatvorenie tejto kúpnej zmluvy je výsledok procesu verejného obstarávania.

III.

Predmet zmluvy

1. Predmetom tejto zmluvy je predaj a kúpa .............................. pre spoločnosť Drevonaexport s.r.o.vrátane manuálov, technickej dokumentácie, inštalácie na mieste plnenia, uvedenia do prevádzky, inštruktáže obsluhy a záručného servisu (ďalej len „predmet zmluvy“).
2. Tovar, ktorý je predmetom zmluvy, je špecifikovaný v Prílohe č. 1 tejto zmluvy.
3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Kupujúceho vlastnícke právo.
4. Predmet zmluvy bude odovzdaný jeho úplným dodaním, inštaláciou, odskúšaním, inštruktážou obsluhy a prebratím Kupujúcim.
5. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu.

IV.

Dodacie podmienky

1. Predávajúci sa zaväzuje dodať predmet zmluvy v súlade s dohodnutými podmienkami tejto zmluvy.
2. Predávajúci sa zaväzuje odovzdať predmet zmluvy Kupujúcemu najneskôr **do dvanástich mesiacov** odo dňa nadobudnutia účinnosti tejto zmluvy podľa osobitného predpisu.
3. Miestom dodania predmetu zmluvy je výrobný závod DREVONAEXPORT s.r.o. Malužiná 157

032 34 Malužiná.

1. Deň doručovania predmetu zmluvy písomne alebo elektronicky oznámi Predávajúci Kupujúcemu minimálne 3 pracovné dni vopred. Kupujúci sa zaväzuje prevziať predmet zmluvy v oznámenom termíne.
2. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste.
3. Kupujúci je povinný bez zbytočného odkladu upozorniť Predávajúceho na zjavné vady zrejmé už pri doručení tovaru.
4. Predávajúci sa zaväzuje uskutočniť inštruktáž zamestnancov Kupujúceho pre prevádzku jednotlivých zariadení v priestoroch Kupujúceho.
5. Po prebratí predmetu zmluvy Predávajúci vyhotoví preberací protokol. Kupujúci po prebratí predmetu zmluvy preberací protokol písomne potvrdí.

V.

Kúpna cena

1. Kúpna cena za predmet zmluvy je stanovená vo výške

cena bez DPH: EUR

DPH: EUR

celková cena s DPH: EUR

Slovom: EUR

1. Detailná cenová kalkulácia predmetu zmluvy je uvedená v Prílohe č.2.
2. Ďalšie náklady, ako dopravu a prípadné preclenie predmetu zmluvy a jeho doručenie Kupujúcemu, uvedenie do prevádzky a inštruktáž obsluhy zabezpečuje Predávajúci na vlastné náklady.

VI.

Platobné podmienky

1. Kupujúci sa zaväzuje zaplatiť predávajúcemu dohodnutú kúpnu cenu v zmysle čl. V. tejto zmluvy v eurách na základe doručených faktúr nasledovne:
2. 20% z celkovej ceny po vystavení objednávky Kupujúcim. Splatnosť faktúry je 7 dní odo dňa preukázateľného doručenia faktúry do sídla Kupujúceho.
3. 70% z celkovej ceny 14 dní pred dodávkou a montážou zariadenia, na základe avíza dodávateľa o stave technológie.
4. 10% z celkovej ceny vystavenej objednávky po podpise preberacieho protokolu. Splatnosť faktúry je 30 dní odo dňa preukázateľného doručenia faktúry do sídla kupujúceho.
5. Úhrada faktúr bude realizovaná Kupujúcim aj z príspevku zo štrukturálnych fondov EÚ, v súlade s predpismi finančného riadenia.
6. Faktúra musí obsahovať všetky náležitosti, v súlade so zákonom o účtovníctve ako aj stanovené v § 71 ods. 2 zákona č. 222/2004 Zb. o dani z pridanej hodnoty v znení, (vrátane označenia čísla zmluvy podľa evidencie kupujúceho. Faktúra musí obsahovať aj údaje uvedené v bode 4. tohto článku.
7. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

g) ITMS kód projektu, názov projektu

h) prílohou faktúry musí byť súpis dodávok vo formáte MS Excel.

1. V prípade, že faktúra (daňový doklad) bude obsahovať nesprávne alebo neúplné údaje, Kupujúci je  oprávnený vrátiť ju na opravu a prepracovanie. Predávajúci je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Kupujúci v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Kupujúcemu.
2. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

VII.

Záručná doba, servis a zodpovednosť za chyby

1. Predávajúci je počas záručnej doby povinný poskytovať servisné služby k predmetu zmluvy a to technické prehliadky, údržbu a opravy.
2. Predávajúci sa zaväzuje v prípade poruchy predmetu zmluvy zabezpečiť ich opravu maximálne do 3 pracovných dní odo dňa oznámenia poruchy. V prípade nemožnosti odstrániť poruchu sa zaväzuje na dobu opravy poskytnúť náhradu za opravovaný predmet zmluvy.
3. Predávajúci zodpovedá za vady predmetu zmluvy po dobu 2 rokov od protokolárneho prebratia celého predmetu zmluvy Kupujúcim. Záručná doba neplynie po dobu, po ktorú Kupujúci nemôže užívať predmet zmluvy pre jeho vady, za ktoré zodpovedá Predávajúci.
4. V prípade vady predmetu zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
5. Kupujúci za zaväzuje, že nároky z vád predmetu plnenia uplatní bez zbytočného odkladu po ich zistení písomnou formou oprávnenému zástupcovi Predávajúceho.
6. Kupujúci je oprávnený v prípade vadného plnenia požadovať:
7. odstránenie vád opravou predmetu zmluvy, ak sú opraviteľné,
8. dodanie chýbajúceho množstva alebo časti, alebo
9. výmenu vadného predmetu zmluvy (resp. jeho časti) za predmet zmluvy (resp. jeho časti) bez vád.
10. Právo voľby uplatneného nároku podľa bodu 6 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
11. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

VIII.

Ostatné dojednania

1. Predávajúci vyhlasuje, že tovar je nový, nepoužívaný a nie je zaťažený právami tretích osôb.
2. Predávajúci je povinný:

a) dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,

b) pred odovzdaním predmetu zmluvy zabezpečiť vykonanie predpredajného servisu, zabezpečiť ich inštaláciu, inštruktáž obsluhy a predviesť funkčnosť,

c) strpieť výkon kontroly/auditu/overovania súvisiaceho s dodávaným tovarom a službami, kedykoľvek počas platnosti a účinnosti zmluvy o pridelení nenávratného finančného príspevku z ktorého je predmet tejto zmluvy financovaný, a to oprávnenými osobami a poskytnúť im všetku potrebnú súčinnosť. Oprávnenými osobami sú:

i. Príslušné ministerstvo zastúpené svojou agentúrou,

ii. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

iii. Orgán auditu, jeho spolupracujúce orgány a nimi poverené osoby,

iv. Splnomocnení zástupcovia Európskej Komisie a Európskeho dvora audítorov,

v. Osoby prizvané orgánmi uvedenými v písm. i) až iv) v súlade s príslušnými právnymi predpismi SR a ES.

1. Nebezpečenstvo škody na tovare prechádza na Kupujúceho prevzatím predmetu zmluvy.
2. Kupujúci je povinný:
3. prebrať predmet zmluvy v deň určený Predávajúcim v oznámení podľa článku IV. ods. 4. V prípade neprebratia tovaru Kupujúcim bez udania dôvodu sa tovar považuje za prebratý jeho doručením Kupujúcemu.
4. riadne a včas zaplatiť kúpnu cenu dohodnutú v článku V. zmluvy.
5. Predávajúci je oprávnený zmeniť subdodávateľa len s predchádzajúcim písomným súhlasom Kupujúceho. Žiadosť o zmenu subdodávateľa predkladá Predávajúci Kupujúcemu písomne minimálne 5 pracovných dní pred plánovaným dátumom zmeny subdodávateľa.
6. Predávajúci je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii predmetu Zmluvy. Tieto informácie uvádza Predávajúci v Prílohe č. 4 tejto Zmluvy. Predávajúci je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Kupujúcemu. Ak Predávajúci hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Kupujúcemu všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar resp. poskytovať služby v rozsahu predmetu subdodávky.
7. Subdodávateľ, ktorý sa má podieľať na plnení zmluvy a má povinnosť zapisovať sa v registri partnerov verejného sektora v súlade so zákonom 315/2016 Z.z o registri partnerov verejného sektora a o zmene a doplnení niektorých zákonov, musí byť zapísaný.

V prípade porušenia povinností Predávajúceho týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Kupujúci má právo:

* odstúpiť od zmluvy
* na zmluvnú pokutu vo výške 1% z hodnoty predmetu Zmluvy za každé porušenie povinností uvedených v tomto bode (a to aj opakovane).

1. Predávajúci vyhlasuje, že sú mu známe všetky podmienky plnenia predmetu zmluvy, rovnako ako situácia a prístup na miesto dodania predmetu zmluvy a tiež všetky skutočnosti, ktoré sú rozhodujúce pre dodanie predmetu zmluvy. Dodatočné požiadavky Predávajúceho, ktoré vyplývajú z týchto dôvodov, nebudú uznané.

IX.

Zodpovednosť za škodu a zmluvné pokuty

1. Predávajúci zodpovedá za všetky škody, ktoré vzniknú Kupujúcemu v dôsledku porušenia povinností Predávajúceho, vyplývajúcich z tejto zmluvy, neobmedzene do výšky vzniknutej škody.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.
3. Ak Predávajúci nesplní termín podľa bodu IV.2 tejto zmluvy, je povinný zaplatiť Kupujúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
4. Ak Kupujúci neuhradí Predávajúcemu faktúru v lehote splatnosti, uvedenej v bode VI.4 tejto zmluvy, je povinný zaplatiť Predávajúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
5. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.
6. Na účely zmluvy sa za podstatné porušenie zmluvy sa považuje aj:
7. preukázané porušenie právnych predpisov SR a ES pri plnení predmetu zmluvy súvisiacich s činnosťou Zmluvných strán;
8. neplnenie zmluvy z dôvodov na strane Predávajúceho, pričom toto neplnenie zmluvy nie je z dôvodov na strane Kupujúceho;
9. vyhlásenie konkurzu alebo reštrukturalizácie na majetok Predávajúceho alebo Kupujúceho, resp. zastavenie konkurzného konania pre nedostatok majetku, alebo vstup Predávajúceho do likvidácie;
10. opakované dodanie predmetu zmluvy alebo jeho časti s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) alebo s právnymi vadami,
11. omeškanie Predávajúceho s dodaním predmetu zmluvy oproti dohodnutému termínu dodania o viac ako 15 kalendárnych dní bez uvedenia dôvodu, ktorý by omeškanie ospravedlňoval (vyššia moc),
12. ak kúpna cena bude fakturovaná v rozpore s podmienkami dohodnutými v tejto zmluve,
13. Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,
14. Kupujúci je v omeškaní so zaplatením faktúry  viac ako 60 kalendárnych dní.
15. Porušenie povinnosti Predávajúceho podľa článku VIII., bod 5 tejto zmluvy.
16. Nesplnenie záväzku predávajúceho odstrániť reklamovanú závadu predmetu zmluvy po dobu dlhšiu ako 15 kalendárnych dní po určenom termíne jej odstránenia.

X.

Doba trvania a zánik zmluvy

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

1. okamžitým odstúpením od zmluvy v prípade podstatného porušenia zmluvy
2. okamžitým odstúpením od zmluvy zo strany Kupujúceho aknastali okolnosti podľa §19 ZVO.
3. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
4. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
5. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

XI.

Spoločné a záverečné ustanovenia

1. Neoddeliteľnými prílohami tejto zmluvy sú:
2. Príloha č. 1 - technická špecifikácia predmetu Zmluvy
3. Príloha č. 2 - cenová špecifikácia predmetu Zmluvy
4. Príloha č. 3 - zoznam a kontaktné údaje servisných technikov predmetu Zmluvy
5. Príloha č.4 – zoznam subdodávateľov
6. Zmluva nadobúda účinnosť po splnení odkladacej podmienky, ktorá spočíva v tom že:

a) dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná príslušný sprostredkovateľský orgán a príjemcom pomoci, ktorým je Kupujúci a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok a

b) dôjde k schváleniu procesu verejného obstarávania. V prípade neuzavretia zmluvy o poskytnutí Nenávratného finančného príspevku, alebo neschválenia procesu verejného obstarávania poskytovateľom nenávratného finančného príspevku, Kupujúci si vyhradzuje právo využiť inštitút odkladacej podmienky a následne zmluvu anulovať.

1. Zmeny a doplnenia tejto zmluvy je možné realizovať v súlade s §18 ZVO. Zmluvu je možné meniť alebo dopĺňať len formou písomných dodatkov, obojstranne odsúhlasených oboma Zmluvnými stranami.
2. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov povinnému zverejneniu. Predávajúci berie na vedomie povinnosť Kupujúceho na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane príloh v plnom rozsahu.
3. Zmluva je vyhotovená a podpísaná v šiestich rovnopisoch, z ktorých po podpísaní obdrží Kupujúci štyri a Predávajúci dve vyhotovenia.
4. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
6. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
7. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
8. Práva a povinnosti z tejto zmluvy prechádzajú aj na právnych nástupcov zmluvných strán.

za Predávajúceho za Kupujúceho

v.................... dňa ......... v.................. dňa .........

\_\_\_\_\_\_\_\_\_\_\_\_\_\_\_\_\_\_

# E. Prílohy

E.1 – Identifikačné údaje uchádzača - formulár

E.2 – Informácie o subdodávateľoch – formulár

E.3 – Návrh na plnenie kritérií

E.4 – Jednotný európsky dokument – formulár

E.5 – Príručka na vyplnenie jednotného európskeho dokumentu